
עיריית נתניה 
הודעה בדבר אפשרות להקצאת קרקע לגוף ציבורי
מבנה קיים שישמש כ-2 בתי כנסת, ברח' קהילת צפת נתניה
מובא בזאת לידיעת הציבור, כי בעיריית נתניה התקבלה בקשתה של עמותת "בית כנסת אשכנזי דרום נתניה"(ע"ר), לקבלת זכות שימוש במבנה הבנוי על חלק מחלקה 230 בגוש 8247, ברח' קהילת צפת נתניה - למטרת ניהול 2 בתי כנסת בלבד.
קבלת זכות השימוש במבנה מותנית בהשתתפות הגוף הציבורי בסכום של 1.5 מיליון ₪.
מאחר ובעקבות מודעה שפרסמה העירייה לא התקבלו בקשות נוספות להקצאת הנכס הנ"ל, בדעת העירייה להקצות השימוש בו לעמותת "בית כנסת אשכנזי דרום נתניה".
כל המעוניין להתנגד להקצאה הנ"ל, מוזמן לפנות בכתב לאגף הנכסים בעיריית נתניה, לפי הכתובת: רח' הצורן 6 נתניה, וזאת לא יאוחר מתום 45 יום ממועד פרסום זה.

